CELEX: 62012TN0516
Language: fi
Date: 2012-11-27 00:00:00
Title: Asia T-516/12: Kanne 27.11.2012 — Ted-Invest v. SMHV — Scandia Down (sensi scandia)

2.2.2013   
            
            
               FI
            
            
               Euroopan unionin virallinen lehti
            
            
               C 32/20
            
         Kanne 27.11.2012 — Ted-Invest v. SMHV — Scandia Down (sensi scandia)
   (Asia T-516/12)
   2013/C 32/31
   Kannekirjelmän kieli: englanti
   
      Asianosaiset
   
   
      Kantaja: Ted-Invest (Plovdiv, Bulgaria) (edustaja: asianajaja A. Ivanova)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Scandia Down LLC (Weehawken, Yhdysvallat)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) ensimmäisen valituslautakunnan asiassa R 2247/2011-1 6.9.2012 antaman päätöksen, jolla kyseessä oleva tavaramerkki julistettiin luokkiin 20 ja 24 kuuluvia tavaroita koskevilta osin mitättömäksi
            
         
               —
            
            
               vaihtoehtoisesti siinä tapauksessa, ettei kyseinen tuomioistuin hyväksy kannetta kokonaisuudessaan, hyväksymään kanteen ja kumoamaan ensimmäisen valituslautakunnan päätöksen luokkaan 20 kuuluvia tavaroita koskevilta osin.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: kuviomerkki sensi scandia luokkiin 16, 20 ja 24 kuuluvia tavaroita varten — Yhteisön tavaramerkkirekisteröinti nro 8596975
   
      Yhteisön tavaramerkin haltija: kantaja
   
      Yhteisön tavaramerkin mitättömäksi julistamista koskevan vaatimuksen esittäjä: vastapuoli valituslautakunnassa
   
      Mitättömäksi julistamista koskevan vaatimuksen perustelut: Mitättömäksi julistamista koskeva vaatimus perustui neuvoston asetuksen N:o 207/2009 53 artiklan 1 kohtaan ja 8 artiklan 1 kohdan b alakohtaan ja sen perusteena oli yhteisön tavaramerkiksi nro 8173312 luokkiin 20, 24, 25 ja 35 kuuluvia tavaroita varten rekisteröity sanamerkki ”SCANDIA HOME”
   
      Mitättömyysosaston ratkaisu: Riidanalainen yhteisön tavaramerkki julistettiin mitättömäksi.
   
      Valituslautakunnan ratkaisu: Valitus hylättiin.
   
      Kanneperusteet: Neuvoston asetuksen N:o 207/2009 53 artiklan 1 kohtaa, luettuna yhdessä 8 artiklan 2 kohdan ja 8 artiklan 1 kohdan kanssa, on rikottu.